Nixtieq li nerġa' nilmaħ f'ħarsti mnikkta Il-paċi kullimkien; U l-ġnus bħal aħwa, qishom ħaġa waħida Jgħixu henjin flimkien. O x'dija sbejħa terġa' tilma w tixgħel F'din l-art fejn hawn il-ġlied : Kulħadd jerġa' ferħan, u bi tbissima L-Omm tgħannaq lill-ulied, U mill-ġdid jerġa' kollox jieħu l-Ħajja Bħal-lejl jinbidel f'sebti, Din hija t-triq illi twassalna f'saltna Ta' sliem, ta' ġmiel, ta' rebħ. Nixtieq qatigħi li jerġgħu l-ġnus tad-dinja Bħal aħwa magħqudin, Waqt li max-xewqa jixref dawl ta' tama Għax Alla wisq ħanin. ĠORĠ CHETCUTI Kif jista' jistenna li ħaddieħor jaħdimlu, jiżragħlu, u jħobbu, min ma jieħux ħsieb tiegħu nnifsu.